Η Ζωή της Άλλης

Η Ζωή Της Άλλης είναι ο τίτλος μιας ελληνικής καθημερινής δραματικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τις σεζόν 2009-2012. Η βασική πλοκή της σειράς βασίζεται στη μεξικάνικη τηλενουβέλα Querida Enemiga (Ελλ. Αγαπητή Εχθρός) που προβλήθηκε απ' το τηλεοπτικό δίκτυο Televisa. Τη διασκευή του σεναρίου υπέγραψαν ο Γιώργος Χρυσοβιτσάνος, ο Σταύρος Αβδουλός και η Ειρήνη Ριτσώνη. Τη σκηνοθεσία επιμελήθηκαν ο Θανάσης Ιατρίδης και ο Γιάννης Σπυρώνης, με τον Δημήτρη Αρβανίτη να έχει τη γενική επιμέλεια της σειράς.

Η σειρά παρουσιάζει τη ζωή δύο νεαρών γυναικών που μεγάλωσαν σε ίδρυμα, χωρίς οικογένεια, όταν η μια απ' αυτές αποφασίζει να "κλέψει" τη ταυτότητα της άλλης με σκοπό να διεκδικήσει τη περιούσια της πλούσιας οικογένειας της. Η σειρά προβλήθηκε για τρεις κύκλους και αποτελείται από 401 επεισόδια. Αν και είχε προγραμματιστεί η σειρά να ολοκληρωθεί το καλοκαίρι του 2011 σε δύο σεζόν, ο δεύτερος κύκλος ολοκληρώθηκε νωρίτερα και τα τελευταία 50 επεισόδια προβλήθηκαν την επόμενη σεζόν ως τρίτος κύκλος εξαιτίας της καθυστερημένης προετοιμασίας των νέων καθημερινών σειρών Κλεμμένα Όνειρα και Οι Βασιλιάδες. Η πρεμιέρα της σειράς έγινε Κυριακή στις 21:00 με διπλό επεισόδιο, στη prime time του σταθμού, ενώ η κανονική προβολή της γινόταν καθημερινά στο slot 18:10-19:00. Ωστόσο, από τις 14 Ιουνίου του 2010 η σειρά άλλαξε ώρα προβολής, 21:00-21:50, η οποία παρέμεινε μέχρι την ολοκλήρωση της σειράς.

Τον κύριο χαρακτήρα της σειράς ερμήνευσε η Κάτια Δανδουλάκη, ενώ τις δύο βασικές ηρωίδες-αντίζηλες ερμηνεύουν η Αθηνά Οικονομάκου και η Ευδοκία Ρουμελιώτη. Το πρωταγωνιστικό καστ συμπληρώνουν ο Όθωνας Μεταξάς στον πρώτο κύκλο και ο Αλέξανδρος Μπουρδούμης στον δεύτερο κύκλο για τον ίδιο ρόλο, ο Μάνος Παπαγιάννης, ο Κώστας Αποστολάκης, η Βαλέρια Χριστοδουλίδου, η Νίκη Παλληκαράκη, ο Οδυσσέας Σταμούλης, ο Μιχάλης Μητρούσης και άλλοι.

Υπόθεση 
Η Κάτια Καλλιφατίδη είναι μια πανίσχυρη γυναίκα που όλοι πρέπει να υπακούν στις διαταγές της. Η Ελπίδα και η Ξένια είναι αχώριστες φίλες και ζουν σ' ένα ίδρυμα στο Ναύπλιο. Η Ελπίδα έχει όνειρο να γίνει διάσημη σεφ και να σπουδάσει στην Αθήνα. Η Ξένια όμως φθονεί την Ελπίδα εξαιτίας του αθώου χαρακτήρα που προβάλλει.

Μια μέρα, η Ξένια ανακαλύπτει ότι η Ελπίδα είναι εγγονή της Καλλιφατίδη και ότι η ίδια βρέθηκε νεογέννητη σε κάδο απορριμάτων. Έτσι, βρίσκει την ευκαιρία και αποφασίζει να της κλέψει τη ζωή. Πηγαίνει στην Αθήνα, βρίσκει τη Κάτια και παρουσιάζεται αυτή σαν εγγονή της. Εκείνη, μην έχοντας άλλη επιλογή, τη παίρνει στο σπίτι της και παρουσιάζει τη Ξένια σαν μακρινή ανιψιά της. Η Ελπίδα έρχεται και αυτή στην Αθήνα, μπαίνοντας στη σχολή μαγειρικής και δουλεύοντας προσωρινά στην εταιρία της Κάτιας, όπου γνωρίζει τη Ντορίτα και τη Μαίρη, γίνονται φίλες και τη φιλοξενούν μέχρι να ορθοποδήσει.

Όλα της πάνε καλά, αφού γνωρίζει και τον έρωτα της ζωής της, τον Στέφανο. Η Ξένια τον γνωρίζει, τον ερωτεύεται και αφού είναι άλλο ένα απόκτημα της Ελπίδας αποφασίζει να της τον πάρει. Με τον καιρό, καταφέρνει να τους χωρίσει και κάνει σχέση μαζί του, ενώ η Ελπίδα τα φτιάχνει με τον καθηγητή μαγειρικής, τον Χάρη. Οι δυο φίλες απομακρύνονται, προσπαθώντας η καθεμία να κάνει τα όνειρα της πραγματικότητα. Στο τέλος όμως, η αλήθεια θα αποκαλυφθεί και η αγάπη θα κερδίσει.

Κατά τη διάρκεια της βασικής ιστορίας εμπλέκονται και άλλες υποθέσεις, όπως της Ξένιας με τον Τζώρτζη, του Σωτήρη (ενός συναδέλφου του Στέφανου) με τη Τόνια και τον Φάνη, και της Βιβής με τον Μιχάλη...

Επισκόπηση σειράς

Διανομή

Πρωταγωνιστές

Άλλοι Χαρακτήρες

Συντελεστές

Επεισόδια

Α' Κύκλος (2009-10) 

 Τα πρώτα 2 επεισόδια και το τελευταίο επεισόδιο προβλήθηκαν Κυριακή στις 21:00.
 Η σειρά προβαλλόταν Δευτέρα έως Παρασκευή στις 18:10 (επεισόδια 3-185) και στις 21:00 (επεισόδια 186-201).
 Στις 3/3/2010 δε προβλήθηκε επεισόδιο λόγω μετάδοσης ποδοσφαιρικού αγώνα, και στις 5/5/2010 λόγω μετάδοσης έκτακτου δελτίου ειδήσεων.

Β' Κύκλος (2010-11) 

 Η σειρά προβαλλόταν Δευτέρα έως Παρασκευή στις 21:00.
 Συνήθως δε προβαλλόταν επεισόδιο τις Τρίτες.
 Στις 28/9/2010, στις 8/10/2010, στις 12/10/2010, στις 19/10/2010, στις 17/11/2010, στις 23/11/2010, στις 7/12/2010, στις 8/3/2011, στις 15/3/2011, στις 29/3/2011, στις 5/4/2011, στις 12/4/2011, στις 26/4/2011 και στις 3/5/2011 δε προβλήθηκε επεισόδιο λόγω μετάδοσης ποδοσφαιρικού αγώνα, στις 25/10/2010 λόγω μετάδοσης διακαναλικής συνέντευξης, και στις 1/11/2010 λόγω μετάδοσης της πολιτικής εκπομπής Ανατροπή.

Γ' Κύκλος (2011-12) 

 Η σειρά προβαλλόταν Δευτέρα έως Παρασκευή στις 21:00 (επεισόδια 352-368) και Τρίτη έως Παρασκευή στις 21:00 (επεισόδια 369-401).
 Στις 18/10/2011, στις 1/11/2011, στις 11/11/2011, στις 22/11/2011, στις 6/12/2011 δε προβλήθηκε επεισόδιο λόγω μετάδοσης ποδοσφαιρικού αγώνα, στις 8/12/2011 λόγω μετάδοσης του τηλεπαιχνιδιού Junior Master Chef.

Εξωτερικοί σύνδεσμοι 
 Η ζωή της άλλης: Περιλήψεις επεισοδίων
 music.net.cy

Παραπομπές 

Ζ
Ελληνικές δραματικές τηλεοπτικές σειρές